Mar 13,2017
ఇంటెక్స్‌కు 'ఆక్వా' ఊరట!
న్యూఢిల్లీ: దేశీయ మొబైల్‌ ఫోన్ల తయారీ సంస్థ ఇంటెక్స్‌కు ఊరట లభించింది. 'ఆక్వా' బ్రాండుతో మొబైల్‌ఫోన్లు, విడిభాగాలను విక్రయించుకోవడానికి ఢిల్లీ హైకోర్టు అనుమతినిచ్చింది. జస్టిస్‌ బదార్‌ దురెంజ్‌ అహ్మద్‌, జస్టిస్‌ అసుతోష్‌ కుమార్‌తో కూడిన ద్విసభ్య ధర్మాసనం ఈ మేరకు తీర్పును వెలువరించింది. ట్రేడ్‌ మార్క్‌ ఉల్లంఘన జరిగిందంటూ 'ఏజెడ్‌ టెక్‌' సంస్థ హైకోర్టును ఆశ్రయించడంతో 'ఆక్వా' బ్రాండ్‌పై సెల్‌ఫోన్లు, విడిభాగాలు స్థానిక విపణిలో విక్రయించొద్దని ఇంటెక్స్‌ సంస్థను ఏకసభ్య ధర్మాసనం గత డిసెంబరులో ఆదేశించింది. ఈ నేపథ్యంలో ఆ తీర్పును సవాల్‌ చేస్తూ ఇంటెక్స్‌ మరోసారి పిటిషన్‌ దాఖలు చేయగా.. గత తీర్పును పక్కనపెట్టి ద్విసభ్య ధర్మాసనం ఇంటెక్స్‌కు అనుకూలంగా ఇంజెక్షన్‌ ఆర్డర్‌ను జారీ చేస్తున్నట్టు తెలిపింది.
మీ స్నేహితులకు రికమెండ్ చెయ్యండి